Heidi Reichinnek

Heidi REICHINNEK, prononcata [ ˈʁaɪ̯çinɛk ] (naskita la 19-an de aprilo 1988 en Merseburg) estas germana politikisto kaj membro de la Bundestag por la maldekstra partio Die Linke. 

Ekde oktobro 2021 ŝi estas membro de la germana Bundestag kaj ekde marto 2025 prezidantino de la parlamenta grupo de La Maldekstra Partio en la Bundestag. Ekde 2024, ŝi servas kiel la Gvidanto de Die Linke en la Bundestag, kune kun Sören Pellmann.

Antaŭe Reichinnek estis membro de la ŝtata proparolanta konsilio de la Maldekstra Junulara Solideco en Malsupra Saksio de 2017 ĝis frua 2019 kaj ŝtata prezidantino de la Maldekstra Partio en Malsupra Saksio de 2019 ĝis 2023. Kune kun Jan van Aken, ŝi estis la ĉefa kandidato de la Maldekstra Partio en la federacia elekto de 2025.

 Ideologio 
Reichink antaŭenigas radikalajn maldekstrajn ekonomiajn politikojn, inkluzive de la ŝtatigo de nemoveblaĵoj sen kompenso, la leĝigo de duraj drogoj, duobligo de senlaborecaj subvencioj, kaj striktaj lupaglimigoj. Ŝi subtenas progresemajn politikojn pri sekso kaj GLAT-rajtoj, inkluzive de artefarita fekundigo, rekono de ĉiuj seksaj identecoj, aliro al seks-asertanta zorgado, kaj subteno por gejaj kuniĝoj. Ŝi ankaŭ kritikis Zara Wagneknecht, fondinton de la partio BSW kaj iaman membron de Die Linke, pro ŝia opozicio al transgenraj rajtoj. Ŝi ankaŭ subtenas la redistribuon de riĉeco, la akcepton de azilpetantoj, kaj laŭleĝan aborton.

Reichink havas tatuon de Roza Luksemburg sur sia brako. Ŝi estas tre aktiva en sociaj retoj, kun pli ol miliono da sekvantoj. Ŝiaj mallongaj, politikaj filmetoj igis ŝin unu el la plej elstaraj politikistoj en TikTok. Post fama parolado en la Parlamento ("La Fajromura Parolado"), ŝi pliigis sian nombron de sekvantoj en Instagram de 130 000 ĝis 288 000, kaj en TikTok de 348 000 ĝis 460 000. La revuo Stern skribis, ke ŝiaj afiŝoj en sociaj retoj donas al la partio gravan impulson.

 Referencoj 

Kategorio:Germanaj politikistoj